Ra Gerusalemme deliverâ/A ra presente traduzion
A RA PRESENTE TRADUZION
Sonetto dro Sig. Françesco de Ferræ P. A.
QUando con ra Divisa de Portoria
Comparirà Gofredo in Elicoña ,
Bello veì Messé Appolline in perfoña
Incontrâro, e re Muse fâ bardoria.
De piaxeì ro Fogetta andâne in groria,
Ro Cavallo offerìghe ra coroña ,
Ro Giujan chi va in ære, e chi raxoña
De Pré, dro Moeu, dra Cœulla, e de Valloria.
Nè solo ri Zeneixi, ma i Toschen,
E ri Poeti d’ogni âtro paeise
Fâghe berretta, e battighe dre moen.
Ma ciù dri atri ro gran Ferrareise,
In veìro così ricco d’ogni ben
Desiderâ d’ésse nasciûo Zeneize.
lij_Latn fur_Latn lij_Latn vec_Latn lmo_Latn ita_Latn lij_Latn lij_Latn lij_Latn lij_Latn lmo_Latn lij_Latn lij_Latn lij_Latn lij_Latn ita_Latn lij_Latn